26. ΝΟΜΟΘΕΤ. ΔΙΑΤΑΓΜΑ υπ’ αριθ. 434 της 10/13 Φεβρ. 1970 (ΦΕΚ Α΄ 36) Περί ρυθμίσεως θεμάτων τινών της διαχειρίσεως της υδρεύσεως της περιοχής Πρωτευούσης. Άρθρ.1.-Αι δια της υπ’ αριθ. Δ. 63161/23.12.67 (ΦΕΚ 27 Β΄/1968) αποφάσεως του Υπουργείου Δημ. Έργων επιβληθείσαι επί της τιμής του ύδατος εισφοραί δια την εκτέλεσιν των νέων έργων υδρεύσεως Πρωτευούσης δεν υπόκεινται εις τον δυνάμει του άρθρ. 1 του υπ’ αριθ. 1068/1942 Ν.Δ/τος «περί καθορισμού προσθέτου πόρου υπέρ του Ταμείου Επικουρικής Ασφαλίσεως Προσωπικού της Ελληνικής Εταιρείας Υδάτων» επιβληθέντα πόρον υπέρ του Ταμείου του Προσωπικού της Ανωνύμου Ελληνικής Εταιρείας Υδάτων. Άρθρ.2.-1.Κυρούται και έχει ισχύν νόμου, η παρ. 6 της υπ’ αριθ. Δ. 60577/10.3.69 κοινής αποφάσεως των Υπουργών Οικονομικών και Δημοσίων Έργων «περί συνεισπράξεως των υπέρ του Ο.Α.Π. δικαιωμάτων χρήσεως υπονόμων μετά λογαριασμών υδροληψίας», της δημοσιευθείσης εις το υπ’ αριθ. 212/1969 Φ.Ε.Κ. (τεύχ. Β΄), έχουσα ούτω: «6.Εγκρίνομεν όπως το χαρτόσημον επί των κοινών λογαριασμών υδροληψίας και αποχετεύσεως υπολογίζεται και εισπράττεται υπό της Ελληνικής Εταιρείας Υδάτων εφ’ ολοκλήρου του ποσού του κοινού λογαριασμού κατά την κλίμακα την εφαρμοζομένην δια τους λογαριασμούς υδροληψίας και αποδίδεται εις το Δημόσιον Ταμείον, άνευ διαχωρισμού και ως ενιαίον σύνολον μετά του χαρτοσήμου δια τους απλούς λογαριασμούς υδροληψίας, της διατάξεως ταύτης κυρωθησομένης και δια νόμου, μερίμνη ημών». 2.Η δια της προηγουμένης παραγράφου κύρωσις ισχύει από της εκδόσεως της υπ’ αριθ. Δ. 60577/10.3.69 κοινής αποφάσεως. Άρθρ.3.-1.Η υπό της υπ’ αριθ. 210/31.3.53 πράξεως του Υπουργικού Συμβουλίου της κυρωθείσης δια του Ν.Δ. 2399/1953 «περί καθορισμού όρων εκμεταλλεύσεως της υδρεύσεως Αθηνών-ΠειραιώςΠεριχώρων», προβλεπομένη ετησία αμοιβή της Ανωνύμου Ελληνικής Εταιρείας Υδάτων δια την εκμετάλλευσιν της υδρεύσεως ορίζεται από 1ης Ιαν. 1969 εις 80.000 δολλάρια Ηνωμένων Πολιτειών της Αμερικής. 2.Κατά τα λοιπά ισχύουν επ’ αυτής αι διατάξεις της ως άνω υπ’ αριθ. 210/31.3.53 Π.Υ.Σ. Άρθρ.4.-1.Το δια του άρθρ. 1 του Νόμ. 5471/ 1932, «περί παροχής βοηθήματος, εις αχρηστευθέντας υδροπωλητάς» ως ετροποποιήθη μεταγενεστέρως, επιβληθέν τέλος υπέρ του δια του άρθρ. 4 του Νόμ. 6454/1935 «περί τροποποιήσεως του Νόμ. 5471/1932 κ.λ.π.» συσταθέντος Ταμείου Αποζημιώσεως Υδροπωλητών, Υδροδοτών και Φρεατορυκτών εις βάρος των εκ του δικτύου υδρεύσεως της περιοχής Αθηνών-Πειραιώς και Περιχώρων υδρευομένων καταργείται. Καταργείται ωσαύτως και η δια του άρθρ. 5 του Νόμ. 6454/1935 επιβληθείσα εις την Ελληνικήν Εταιρείαν Υδάτων υποχρέωσις όπως εισπράττη παρά των υδρευομένων το τέλος τούτο. 2.Τέλη υπέρ του ως άνω Ταμείου Αποζημιώσεως Υδροπωλητών, Υδροδοτών και Φρεατορυκτών βαρύνοντα εκ της ως άνω αιτίας αμέσως τους υδρολήπτας της περιοχής της τέως Διοικήσεως Πρωτευούσης, τους εκ του δικτύου υδρεύσεως της Ελληνικής Εταιρείας υδρευομένους μη εισπραχθέντα εξ οιασδήποτε αιτίας, δεν δύνανται να εισπραχθούν ούτε παρά των υδροληπτών ούτε παρά της Ελληνικής Εταιρείας Υδάτων. Εκκρεμείς εκ της αιτίας ταύτης δίκαι, εν οιωδήποτε βαθμώ, καταργούνται συμψηφιζομένης της εκατέρωθεν δικαστικής δαπάνης. Άρθρ.5.-1.Προμήθειαι της Ανωνύμου Ελληνικής Εταιρείας Υδάτων, τηρουμένων των διατάξεων του Νόμ. 3215/1955 «περί προτιμήσεως των προϊόντων της εγχωρίου Βιομηχανίας και Βιοτεχνίας», ως ούτος ετροποποιήθη δια του Νόμ. 4484/1965 «περί τροποποιήσεως και συμπληρώσεως των διατάξεων του Νόμ. 3215/55 κ.λ.π.» απαλλάσσονται κατά τας διατάξεις του άρθρ. 11 της μετά του Ελληνικού Δημοσίου συμβάσεως, της κυρωθείσης δια του Νόμ. 3316/1925 από παντός δασμού, φόρου, τέλους ή πάσης άλλης επιβαρύνσεως έστω και εάν ούτοι ελήφθησαν υπ’ όψιν κατά τους ανωτέρω μνημονευομένους νόμους, δια την σύγκρισιν προς τα υπό της εγχωρίου βιομηχανίας παραγόμενα αντίστοιχα προϊόντα. 2.Τοιαύται προμήθειαι πραγματοποιηθείσαι από της ισχύος του Νόμ. 3215/1955 και μέχρι της δημοσιεύσεως του Νόμ. 4484/1965 εις ουδένα δασμόν, φόρον, ή τέλος ή άλλην οιανδήποτε επιβάρυνσιν υπόκεινται, εφ’ όσον ενηργήθησαν συμφώνως προς τους όρους της μετά του  Ελληνικού Δημοσίου συμβάσεως της κυρωθείσης δια του Νόμ. 3316/1925. Άρθρ.6.-Η ισχύς του παρόντος άρχεται από της, εις την Εφημερίδα της Κυβερνήσεως, δημοσιεύσεώς του, πλην αν άλλως ορίζεται εις τας επί μέρους διατάξεις αυτού. Σελ. 707 Ύδρευση Λεκανοπεδίου Αθηνών 23.Ι.β.26 